زمانی ئیری

زمانی ئیری (بە ئیری: Gaeilge)، یان گادێلی ئیری، یەکێک لە زمانەکانی گادێلی لە بنەماڵەی زمانەکانی ھیندوئەوروپاییە و زۆرتر لە ئێرلەندا قسەی پێ دەکرێ، ئیری وەکو زمانی نەتەوەیی و فەرمی ئیرلەند، ئیرلەندی باکوور و زمانەکانی یەکێتیی ئەورووپا دەناسرێ.

ئیری نزیکەی ٧٠٫٠٠٠ ئاخێوەری زکماکی ھەیە، ١٤%ـی خەڵکی ئێرلەندا رۆژانە بە بەرنامەکانی ئیری لەڕێی رادیۆوە گوێ دەگرن، لە ئێرلەندای باکوور نزیکەی ١٦٧٫٤٨٧ کەس زمانی ئیری تێ دەگەن.

 زاراوەکان 

بە گشتی ٣ زاراوەی سەرەکیی ئیری ھەیە: زاراوای پارێزگای مونستێر (Munster) ، کۆنناکت (Connacht)، و ئولستەر (Ulster) ھەروەھا زاراوەیەکیش لە پارێزگای لەنستەر دا لە کۆندا ھەبووە کە ئێستا بوونی نەماوە.

 ھەڵسەنگاندن 

ئولستەر: Cad é mar atá tú? (چییە ئەمە وەکو تۆ؟)

کۆنناکت: Cén chaoi a bhfuil tú? (بە چ ئاوایی تۆ ھەی؟)

مونستێر: Conas taoi? ya Conas tánn tú? (چۆنی؟)

ئیریی ستاندارد: Conas atá tú? (چۆنی؟)

 نموونە 

 Tá leabhar agam.	“پەرتووکێکم ھەیە”	
 Tá leabhar agat.	“پەرتووکێکت ھەیە”	
 Tá leabhar aige.	“پەرتووکێکی ھەیە” (نێر)	
 Tá leabhar aici.	“پەرتووکێکی ھەیە” (مێ)	
 Tá leabhar againn.	“پەرتووکێکمان ھەیە”	
 Tá leabhar agaibh.	“پەرتووکێکتان ھەیە”	
 Tá leabhar acu.	"پەرتووکێکیان ھەیە”

 ئەمانەش ببینە 
 جیاوازییەکانی زمانەکانی گادێلی
 بەستەر بۆ دەرەوە 

پۆل:زمانی ئیری
پۆل:زمانەکانی دوورگەی ئیرلەند
پۆل:زمانەکانی شانشینی یەکگرتوو